DA Den Europæiske Unions Tidende C 127/13

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter og om ændring af forordning (EF) nr. 70/2001

(2008/C 127/13)

Sag nr.: XA 33/08

Medlemsstat: Den Tjekkiske Republik

Region: Hele Den Tjekkiske Republik

Støtteordningens benævnelse eller navnet på den virksomhed, der modtager en individuel støtte: Vzdělávání ekologických zemědělců a šíření informací o ekologickém zemědělství

Retsgrundlag: Zákon č. 242/2000 Sb., o ekologickém zemědělství a o změně zákona č. 368/1992 Sb., o správních poplatcích, ve znění pozdějších předpisů

Forventede årlige udgifter til ordningen eller det samlede individuelle støttebeløb, der ydes til virksomheden: 1 000 000 CZK

Maksimal støtteintensitet: Op til 100 % af de støtteberettigede udgifter

Gennemførelsesdato:

Ordningens eller den individuelle støttes varighed:

Støttens formål: Det primære formål er at yde støtte til små og mellemstore virksomheder.

Det sekundære formål er at øge de økologiske landmænds kendskab til spørgsmål vedrørende økologisk landbrug, herunder markedsføring og salg af økologiske produkter, at sikre uddannelse af og rådgivning til de økologiske landmænd af høj kvalitet, og at sikre dem adgang til pålidelige og ajourførte oplysninger om økologisk landbrug, herunder formidlingen af disse oplysninger til målgruppen. Sådanne oplysninger omfatter bl.a. forskningsresultater, der viser de miljø- og sundhedsmæssige fordele ved at dyrke økologisk landbrug og spise økologiske fødevarer.

De pågældende støtteberettigede udgifter er i overensstemmelse med artikel 15, stk. 2, i forordning (EF) nr. 1857/2006

Berørte sektorer: Økologisk landbrug — vegetabilsk og animalsk produktion (A0011 — dyrkning af afgrøder, gartneri- og havebrugsprodukter, A0012 — husdyravl, A0013 — planteavl kombineret med husdyravl (blandet drift))

Den støttetildelende myndigheds navn og adresse:

Ministerstvo zemědělství Těšnov 17 CZ-117 05 Praha 1

Websted: »Ekologické zemědělství a biopotraviny« (Biological agricultural production and bio food) programme

http://www.mze.cz/Index.aspx?deploy=539&typ=2&ch=73&ids=539&val=539

http://81.0.228.70/attachments/konecna_verze_Progrumu_EZ_odeslana_MZP.doc

(se side 18, 4. foranstaltning og side 19, 6. foranstaltning)

Andre oplysninger: Den Tjekkiske Republik bekræfter, at støtten udelukkende er udformet med henblik på små og mellemstore virksomheder i landbrugsproduktionssektoren, og at de relevante finansielle grænser vil blive overholdt. Angående støttens anvendelse vil modtagerne ikke få direkte betalinger, og de formidlede oplysninger og præsentationer vil være objektive og uden henvisninger til økologiske produkter

Prag, den 11. januar 2008.

M. Jiří TRNKA

Direktør for miljøpolitik og vedvarende energiressourcer

Landbrugsministeriet

Sag nr.: XA 48/08

Medlemsstat: Republikken Slovenien

Region: Območje občine Jezersko

Støtteordningens betegnelse eller navnet på den virksomhed, der modtager en individuel støtte: Podpore programom razvoja podeželja v občini Jezersko 2007–2013

Retsgrundlag: Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini Jezersko

Forventede årlige udgifter til ordningen eller det samlede individuelle støttebeløb, der ydes til virksomheden:

2007: 9 225 EUR

2008: 9 483 EUR

2009: 9 720 EUR

2010: 9 915 EUR

2011: 10 114 EUR

2012: 10 367 EUR

2013: 10 626 EUR

Maksimal støtteintensitet:

— Støtte til investeringer i landbrugsbedrifter med henblik på primærproduktion: op til 50 % af de støtteberettigede udgifter i mindre gunstigt stillede områder og op til 40 % i andre områder.

— Støtte til bevarelse af traditionelle bygninger: hvis der er tale om uproduktive kulturværdier op til 100 % af de støtteberettigede udgifter, og hvis der er tale om produktive værdier op til 75 % af de støtteberettigede udgifter i mindre gunstigt stillede områder og op til 60 % i andre områder.

— Støtte til jordfordeling: op til 50 % af de påløbne retlige og administrative udgifter.

— Støtte til betaling af forsikringspræmier: støtten dækker forskellen mellem bidraget til medfinansiering af forsikringspræmier fra statsbudgettet og det beløb, der svarer til højst 50 % af de støtteberettigede udgifter til præmier til forsikring af afgrøder og høstudbytte og til forsikring mod tab af husdyr som følge af dyresygdomme.

— Støtte til teknisk bistand i landbrugssektoren: op til 100 % af udgifterne til undervisning og uddannelse af landbrugere, konsulenttjenester, tilrettelæggelse af og deltagelse i fora for videnudveksling mellem virksomheder, konkurrencer, udstillinger og messer, publikationer, som f.eks. kataloger og websteder samt udgifterne til vikarordninger. Støtten skal ydes i form af subsidierede tjenesteydelser og må ikke omfatte direkte betaling af penge til producenten

Gennemførelsesdato: Januar 2008

Ordningens eller den individuelle støttes varighed: Indtil den 31.12.2013

Støttens formål: Støtte til SMV

Henvisning til artikler i forordning (EF) nr. 1857/2006 og støtteberettigede omkostninger: Kapitel II i udkastet til forordning om støtte til bevarelse og udviklingen af landbruget, skovbruget og landdistrikterne i kommunen Jezersko omfatter foranstaltninger, der udgør statsstøtte i henhold til følgende artikler i Kommissionens forordning (EF) nr. 1857/2006 af 15. december 2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4: Investeringer i landbrugsbedrifter

artikel 5: Bevarelse af traditionelle landskaber og bygninger

artikel 12: Støtte til betaling af forsikringspræmier

artikel 13: Støtte til jordfordeling

artikel 15: Teknisk bistand i landbrugssektoren

Berørt(e) sektor(er): Landbruget

Den støttetildelende myndigheds navn og adresse:

Občina Jezersko Zg. Jezersko 65 SLO-4206 Zg. Jezersko

Websted: http://www.jezersko.si/data/pravilniki/Pravilnik_kmetijske_pomoci_Jezersko_07.pdf

Andre oplysninger: Ved foranstaltningen til betaling af præmier til forsikring af afgrøder og høstudbytte tages der højde for følgende ugunstige vejrforhold, der kan henregnes under naturkatastrofer: forårsfrost, hagl, lynnedslag, brand som følge af lynnedslag, storme og oversvømmelser.

Kommunens forskrifter opfylder de krav i forordning (EF) nr. 1857/2006, der vedrører foranstaltninger, der skal træffes af kommunen, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten)

Milan KOCJAN

Borgmester

Sag nr.: XA 49/08

Medlemsstat: Spanien

Region: Catalunya

Støtteordningens betegnelse eller navnet på den virksomhed, der modtager en individuel støtte: Ayudas para programas de auditoría y asesoramiento de las explotaciones de ovino y caprino

Retsgrundlag: Orden AAR/487/2007, de 20 de diciembre, por la que se aprueban las bases reguladoras de las ayudas para programas de auditoría y asesoramiento de las explotaciones de ovino y caprino, y se convocan las correspondientes al año 2007

Forventede årlige udgifter til ordningen eller det samlede individuelle støttebeløb, der ydes til virksomheden: 250 000 EUR

Maksimal støtteintensitet: Støtteintensiteten varierer og kan nå op på 100 %

Gennemførelsesdato:

Ordningens eller den individuelle støttes varighed: Indtil den 31.12.2009

Målet med støtten: Teknisk bistand i landbrugssektoren, artikel 15, stk. 2, litra c), i forordning (EF) nr. 1857/2006.

Der indføres en støtte til regnskabsrevisions- og rådgivningsprogrammer til fåre- og gedeproducenter, som falder ind under definitionen af små og mellemstore virksomheder i henstilling 2003/361/EF, med det formål at forbedre produktionsforholdene, de teknisk-økonomiske forhold og sundhedsforholdene hos de producenter, der deltager i programmerne.

Støtten skal anvendes som tilskud til honorarer til de sammenslutninger, kooperativer, faglige organisationer og fysiske og juridiske personer, som yder rådgivning og regnskabsrevisionstjenester til producenter, således at sidstnævnte modtager hjælp i form af naturalier. Der vil ikke blive foretaget nogen direkte betalinger til producenterne.

De tilskudsberettigede rådgivningstjenester vil være til rådighed for alle fåre- og gedeproducenter.

Ydes tjenesterne af en producentsammenslutning eller en faglig organisation, er det ikke nødvendigt at være medlem for at få adgang til tjenesterne

Berørt(e) sektor(er): Får og geder

Den støttetildelende myndigheds navn og adresse:

Departamento de Agricultura, Alimentación y Acción Rural Gran Vía de les Corts Catalanes, 612-614 E-08007 Barcelona

Websted: http://www.gencat.net/darp/c/serveis/ajuts/ajut3.htm

Andre oplysninger: —

Sag nr.: XA 55/08

Medlemsstat: Spanien

Region: Castilla y León (provincia de Salamanca)

Støtteordningens benævnelse eller navnet på den virksomhed, der modtager en individuel støtte: Subvenciones dirigidas a cooperativas de ganaderos que tengan como fin la utilización de cebaderos y/o la comercialización de carne, anualidad 2008

Retsgrundlag: Proyecto de bases reguladoras de la convocatoria de subvenciones dirigidas a cooperativas de ganaderos que tengan como fin la utilización de cebaderos y/o la comercialización de carne, anualidad 2008

Forventede årlige udgifter til ordningen eller det samlede individuelle støttebeløb, der ydes til virksomheden: De forventede årlige udgifter til ordningen for 2008 udgør 45 000 EUR (femogfyrretusinde EUR)

Maksimal støtteintensitet: Tilskudsbeløbet må ikke overstige 50 % af de støtteberettigede udgifter eller 8 000 EUR pr. ansøger.

Desuden vil støtte, der tilsigter at dække drifts- og forvaltningsudgifter, være af midlertidig art — i forhold til kooperativets etableringsdato — og aftagende, dvs. at den ydes efter nedenstående procentsatser:

35 % af de pågældende udgifter for kooperativer, der er etableret i 2004

40 % af de pågældende udgifter for kooperativer, der er etableret i 2005

45 % af de pågældende udgifter for kooperativer, der er etableret i 2006

50 % af de pågældende udgifter for kooperativer, der er etableret i 2007

Gennemførelsesdato: Fra dagen efter offentliggørelse af indkaldelsen af forslag om tilskud i Boletín Oficial de la Provincia de Salamanca

Ordningens eller den individuelle støttes varighed: Indtil 31.12.2008

Støttens formål: Denne støtte har til formål at fremme udviklingen af kooperativer på husdyrområdet i provinsen Salamanca og derigennem tilskynde til at etablere og opretholde husdyrholdskooperativer.

Det tilsigter ligeledes at øge tilstedeværelsen af de nævnte kooperativer på markeder og udstillinger, som tilrettelægges af Diputación Provincial i udstillingscentret, for derigennem at tillægge disse anlæg og de aktiviteter, der finder sted, betydning på selvstyrende regionsniveau og på nationalt niveau.

Denne støtte falder inden for rammerne af artikel 9 og 15 i forordning (EF) nr. 1857/2006.

Støtteberettigede aktiviteter: deltagelse i markeder og udstillinger, der tilrettelægges af Diputación de Salamanca, drifts- og forvaltningsrelaterede aktiviteter og gennemførelse af teknisk bistand til husdyrholdssektoren i Salamanca.

I den forbindelse forstås ved støtteberettigede udgifter:

1) registrering, leje af plads og stand, sikring, konferenceværter og deltagergebyrer

2) publikationer i relation til aktiviteten

3) rejseudgifter

4) tekniske symposier, der afholdes i udstillingscentret i løbet af markederne.

1) udgifter til leje af lokater til hovedsæde

2) advokatsalærer og administrationsudgifter

3) kontorudstyr

4) udgifter til administrativt personale

5) generalomkostninger (vedligeholdelse, reparation, arkivering, kontormaterialer osv.).

1) uddannelsesaktiviteter: de faktiske omkostninger ved tilrettelæggelsen af uddannelsesprogrammet

2) tilstedeværelse ved markeder på nationalt niveau: leje af plads og stand, sikring, konferenceværter, deltagergebyrer, rejseudgifter og publikationer i forbindelse med aktiviteten

3) præsentation af kvalitetsprodukter på nationalt niveau og provinsniveau: der må kun ydes støtte til leje af anlæg, hvor præsentationen finder sted, samt rejseudgifter og publikationer i relation til aktiviteten

4) publikationer som f.eks. kataloger eller websteder med oplysninger om producenter fra en given region eller producenter af et givet produkt på betingelse af, at oplysningerne og præsentationen holdes i neutrale vendinger, og at alle berørte producenter gives samme muligheder for at optræde i disse

Berørt(e) sektor(er): Husdyrsektoren

Navn og adresse på den støttetildelende myndighed:

Excma. Diputación Provincial de Salamanca C/ Felipe Espino no 1 E-37002 Salamanca

Websted: http://www.lasalina.es/areas/eh/Subvenciones2008/ProyectosConvocatorias/SubvCooperativas.pdf

Andre oplysninger: Tilskuddet kan forenes med enhver anden form for tilskud, støtte, ressource eller indtægt for den subsidierede aktivitet, som ydes af en national myndighed eller en EU-myndighed, af et offentligt eller privat organ eller af en international organisation, når blot støttelofterne i forordning (EF) nr. 1857/2006 ikke overskrides (bl.a. for de aktiviteter, der er omtalt i 3.B) i det berørte regionale instrument og mere specifikt drifts- og forvaltningsomkostningerne, og det samlede tildelte offentlige støttebeløb, der ydes inden for rammerne af forordningens artikel 9, må ikke overskride 400 000 EUR pr. modtager).

Har ansøgeren fået tildelt et andet tilskud — til samme formål — der er uforeneligt med tilskuddet fra Diputación, finder artikel 33 i kongelig anordning nr. 887/2006 af 21. juli om fastlæggelse af gennemførelsesbestemmelser til den almindelige subsidielov anvendelse.

Det af Diputación tildelte støttebeløb må dog under ingen omstændigheder i sig selv eller kumuleret med en anden form for tilskud, støtte, indtægt eller ressource overstige omkostningerne ved den subsidierede aktivitet.

Tilsvarende kan tilskuddet ikke forenes med nogen anden form for tilskud, støtte, ressource eller indtægt for den subsidierede aktivitet, der bevilges af Diputación de Salamanca — ved enten en direkte tildelingsprocedure eller en udbudsprocedure — som dækker de samme støtteberettigede udgifter

Salamanca, 20. december 2007.

Isabel JIMÉNEZ GARCÍA

Formand for Diputación de Salamanca

Sag nr.: XA 56/08

Medlemsstat: Spanien

Region: Castilla y León (provincia de Salamanca)

Støtteordningens benævnelse eller navnet på den virksomhed, der modtager en individuel støtte: Subvenciones dirigidas a asociaciones y federaciones ganaderas con sede en la provincia de Salamanca, anualidad 2008

Retsgrundlag: Proyecto de bases reguladoras de la convocatoria de subvenciones dirigidas a asociaciones y federaciones ganaderas con sede en la provincia de Salamanca, anualidad 2008

Forventede årlige udgifter til ordningen eller det samlede individuelle støttebeløb, der ydes til virksomheden: De forventede årlige udgifter til ordningen for 2008 udgør 32 000 EUR (toogtredivetusinde EUR)

Maksimal støtteintensitet: Det maksimale tilskudsbeløb må ikke overstige 50 % af de støtteberettigede udgifter eller 8 000 EUR pr. ansøger

Gennemførelsesdato: Fra dagen efter offentliggørelse af indkaldelsen af forslag om tilskud i Boletín Oficial de la Provincia de Salamanca

Ordningens eller den individuelle støttes varighed: Indtil 31.12.2008

Støttens formål: Denne støtte har til formål at fremme udviklingen af sammenslutninger på husdyrområdet i provinsen Salamanca og derigennem tilskynde til at etablere og opretholde sammenslutninger på husdyrområdet.

Det tilstræbes i lighed hermed at øge tilstedeværelsen af de nævnte sammenslutninger på markeder, som tilrettelægges af Diputación Provincial i udstillingscentret, for derigennem at tillægge disse anlæg og de aktiviteter, der finder sted inden for disse rammer, betydning på selvstyrende regionsniveau og på nationalt niveau.

Denne støtte falder inden for rammerne af artikel 15 i forordning (EF) nr. 1857/2006.

Støtteberettigede aktiviteter: deltagelse i markeder, der tilrettelægges af Diputación de Salamanca og gennemførelse af teknisk bistand til husdyrsektoren i Salamanca.

I den forbindelse forstås ved støtteberettigede udgifter:

1) registrering, leje af plads og stand, sikring, konferencemedhjælpere og deltagergebyrer

2) publikationer i relation til aktiviteten

3) rejseudgifter

4) tekniske kongresser, der afholdes i udstillingscentret i løbet af markederne.

1) uddannelsesaktiviteter: de faktiske omkostninger ved tilrettelæggelsen af uddannelsesprogrammet

2) udgifter i forbindelse med deltagelse i nationale markeder, leje af plads og stand, sikring, konferencemedhjælpere, deltagergebyrer, rejseudgifter og publikationer i forbindelse med aktiviteten

3) præsentation af kvalitetsprodukter på nationalt niveau og provinsniveau: der kan kun ydes støtte til leje af anlæg, hvor præsentationen finder sted, samt rejseudgifter og publikationer i relation til aktiviteten

4) publikationer som f.eks. kataloger eller websteder med oplysninger om producenter fra en given region eller producenter af et givet produkt på betingelse af, at oplysningerne og præsentationen holdes i neutrale vendinger, og at alle berørte producenter gives samme muligheder for at optræde i disse

Berørt(e) sektor(er): Husdyrsektoren

Navn og adresse på den støttetildelende myndighed:

Excma. Diputación Provincial de Salamanca C/ Felipe Espino no 1 E-37002 Salamanca

Websted: http://www.lasalina.es/areas/eh/Subvenciones2008/ProyectosConvocatorias/SubvAsociaciones.pdf

Andre oplysninger: Tilskuddet kan forenes med enhver anden form for tilskud, støtte, ressource eller indtægt for den subsidierede aktivitet, som ydes af en national myndighed eller en EU-myndighed, af et offentligt eller privat organ eller af en international organisation. Har ansøgeren fået tildelt et andet tilskud — til samme formål — der er uforeneligt med tilskuddet fra Diputación, finder artikel 33 i kongelig anordning nr. 887/2006 af 21. juli om fastlæggelse af gennemførelsesbestemmelser til den almindelige subsidielov anvendelse.

Det af Diputación tildelte støttebeløb må dog under ingen omstændigheder i sig selv eller kumuleret med en anden form for tilskud, støtte, indtægt eller ressource overstige omkostningerne ved den subsidierede aktivitet.

Tilsvarende kan tilskuddet ikke forenes med nogen anden form for tilskud, støtte, ressource eller indtægt for den subsidierede aktivitet, der bevilges af Diputación de Salamanca — ved enten en direkte tildelingsprocedure eller en udbudsprocedure — som dækker de samme støtteberettigede udgifter

Salamanca, 20. december 2007.

Isabel JIMÉNEZ GARCÍA

Formand for Diputación de Salamanca